**6. számú melléklet**

**Fényszennyezés megakadályozására vonatkozó előírások**

Javasoljuk a települési rendeletben a fényszennyezés elkerülését szolgáló szabályozási javaslatok megfogalmazását, mint például:

* El kell kerülni a hideg fehér fényű világítást mely 500 nanométernél rövidebb hullámfényt tartalmaz: ennek megfelelően 3000K alatti értékek javasolt külterületi világítást színhőmérsékletére.
* A világítótestek ernyőzése olyan legyen, hogy a fényt oda irányítsa, ahol arra szükség van: Megfelelő ernyőzés esetén a kibocsátott fényt nem látjuk közvetlenül. A megfelelően irányított fény nem jut a gyalogosok, járművezetők szemébe, az épületek ablakai felé vagy éppen az égbolt irányába. A fények – még a díszvilágítás esetén is – lefelé kell irányulniuk. Így például a talajszintbe épített fényvetőket, melyek felfelé sugároznak el kell kerülni.
* Az utcákat amennyire csak lehet egyenletesen, és amennyire csak lehet alacsony intenzitással világítsuk meg: Vidéki utakon a 0,3cd/m² fénysűrűség elegendő, amely kb.4 lux megvilágítással elérhető. Ez az EU útvilágítási szabályoknak (EN13201) megfelelő legalacsonyabb útosztály. Az EU szabványok gyakran sokszor erősebb megvilágítást ajánlanak, mint amennyi a jelenleg a legtöbb európai településen megvalósult.
* Igazítsák a kültéri világítást a tényleges használat idejéhez. Este 10 óra, vagy éjfél után jóval kevesebb fényre van szükség, ennek megfelelően az közvilágítás fénye csökkenthető. A megvilágítási szintek 50-80%-os csökkentése is lehetséges. A nem közcélú világítást teljesen ki kell kapcsolni, ha nincs közvetlen szükség.